મણિનગરમાં આવેલ માનવ મંદિર બંગલોમાં રહેતા ધર્મેન્દ્રભાઇ કનૈયાલાલ ઠક્કરે મણિનગર પોલીસ સ્ટેશનમાં ત્રણ વ્યકિત વિરુદ્ધ છેતરપિંડીની ફરિયાદ કરી છે. વર્ષ 2006માં યંગસ્ટર કંસ્ટ્રકશન પ્રાઇવેટ લિમિટેડ દ્વારા મણિનગર વિસ્તારમાં માનવ મંદિર નામની 58 બંગલોની સ્કીમ લોન્ચ કરી હતી. આ બંગલોની સ્કીમમાં ફરિયાદી ધર્મેન્દ્રભાઇના મોટાભાઇ મિતેશભાઇએ 32 નંબરનો બંગલો 35 લાખ રૂપિયામાં બુક કરાવ્યો હતો. દોઢ વર્ષમાં સ્કીમ પૂરી કરી દેવાનું કહીને મિતેશભાઇએ યંગસ્ટર કંસ્ટ્રકશનના ડાયરેક્ટર, નરેન્દ્રભાઇ દેવરાજભાઇ કાનાણી (રહે જલસરોવર એપાર્ટમેન્ટ, મણિનગર) અને ઘનશ્યામભાઇ મગનભાઇ વડોદરિયા (રહે પ્રયાગ એપાર્ટમેન્ટ, મણિનગર)ને 11 લાખ 35 હજાર રૂપિયા અલગ અલગ સમયે ચૂકવી દીધા હતા.